Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 8 เม.ย.65
Daily Focus - บล.ฟินันเซีย ไซรัส ประจำวันที่ 8 เม.ย.65
8 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index มีจังหวะ Rebound ระยะสั้นหาระดับ 1,685-1,690+- จุด แต่คาด Upside ยังจำกัด โดยยังคงถูกกดดันจากนโยบายการเงินของ FED ที่จะตึงตัวขึ้นอย่างรวดเร็วทั้งการปรับขึ้นดอกเบี้ย 0.5% ในการประชุมครั้งหน้า และเริ่มลดขนาดงบดุล US$9.5 หมื่นล้านต่อเดือน
ขณะที่ประธาน FED สาขาเซนต์หลุยส์ระบุว่าควรขึ้นดอกเบี้ยเป็น 3.5% ในสิ้นปีนี้เพื่อสกัดเงินเฟ้อให้ลงมา ซึ่งหมายถึงการปรับขึ้น 0.5% ในทุกการประชุมทีเหลือของปี ปัจจัยดังกล่าวยังคงกดดันสินทรัพย์เสี่ยงโดยเฉพาะหุ้นที่มี PER สูงอย่างกลุ่ม Growth และ Tech ขณะที่ราคาน้ำมันดิบยังอยู่ในช่วงอ่อนตัวลงจากประเทศสมาชิก IEA ที่มีแผนปล่อยน้ำมันจากคลังสำรอง
ส่วนจีนมีการ Lockdown เซี่ยงไฮ้ เราประเมินว่า SET Index อาจถูกกระทบในช่วงสั้น 1-2 เดือนนี้และดัชนีมีโอกาสพักฐานลงหาระดับ 1,600-1,650+- จุด แต่ยังคงมุมมองเชิงบวกต่อกระแสเงินทุนที่จะไหลเข้าในระยะกลาง-ยาวเพราะช่วง 2 ปีที่ผ่านมาเม็ดเงินจากการอัดฉีดของธนาคารกลางต่างๆ ไม่ได้ไหลเข้าตลาดหุ้นไทย
ขณะที่เศรษฐกิจในประเทศอยู่ในช่วงเร่งตัวโดยเฉพาะภาคการท่องเที่ยวที่ฟื้นใน 2H22  เราจึงยังมองจังหวะอ่อนตัวของดัชนีลงหากรอบคาดการณ์เป็นโอกาสในการ “ทยอยสะสม” เพื่อถือลงทุน โดยยังคงเน้นกลุ่ม Value และ Domestic Play ที่มี PER/PBV ต่ำ ทนทานต่อภาวะเงินเฟ้อและนโยบายการเงินโดยเฉพาะ FED ที่จะตึงตัวเร็วได้ดี ยังชอบกลุ่ม ธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น
สำหรับหุ้นเด่นวันนี้ : PR9 แนะนำ “ซื้อ” ราคาเป้าหมายจาก FSSIA ที่ 15 บาท คาดกำไรอยู่ในช่วงขาขึ้น โมเมนตัมไตรมาส 1/65 คาดได้แรงหนุนจากจำนวนผู้ป่วย IPD ที่เร่งตัวขึ้นอย่างมีนัยยะ โดยเฉพาะผู้ป่วยในกลุ่มเงินสดที่มีความต้องการเข้าใช้บริการและรับการรักษาที่สูง ขณะที่รายได้จากโควิดเป็นอีกปัจจัยหนุน
นอกจากนี้ อยู่ในช่วงเก็บเกี่ยวการลงทุนในช่วง 2 ปีที่ผ่านมาจากอาคารใหม่ คาดกำไรปี 2565-66 โต 49% และโต 28% จากปีก่อน ตามลำดับ ขณะที่ปัจจุบันราคาหุ้นเทรด PER 26 เท่า ต่ำกว่าค่าเฉลี่ยของกลุ่มฯในอดีตที่ 34 เท่า แนวรับ 12-11.80 บาท แนวต้าน 12.50-12.70//13 บาท